**СНЦ „НАРОДНО ЧИТАЛИЩЕ РОМА - ВАЗОВО - 2007год.”**

**обл. Разград , общ. Исперих , с. Вазово 7422, ул. “Ал. Станболийски”№8а GSM; 0882 555 641** **roma\_vazovo@abv.bg****,** **info@romavazovobg.org** **wep site** [**http://www.roma-vazovo.org**](http://www.roma-vazovo.org/)

ОТЧЕТЕН ДОКЛАД

За дейността на читалището за периода 01.01.2018г. – 31.12.2018г.

Уважаеми членове на Общото събрание,

Дами и Господа,

„Народно Читалище Рома – Вазово – 2007г.” е нова организация в обществения и културен живот на с.Вазово.

Читалището е самоуправляващо се сдружение със статут на юридическо лице, което същевременно изпълнява и държавни културно-просветна дейност в населеното място.

Читалището разнообразява културния живот на жителите в с. Вазово, провежда неформално обучения в свободното време на деца, младежи и самодейци в селото.

Осъществява дейности за разрешаване на социални и здравни проблеми на жителите в с. Вазово, като организира беседи за млади майки и жени за предпазване от заразни болести, за предпазване от нежелана бременност, за здравословно хранене и др.

През изминалата 2018г. Читалището осъществи голяма част от планираните дейности и усилено работи в сферата на образование , като проведе периодични срещи и осигури средства за закупуване на учебници на ученици в средните училища.

Читалището развива дейност насочена към ученици и родителите на учениците от с.Вазово, с цел превенция на ранно отпадане от училище с цел встъпване в брак, като стимулира да се образоват и води ежедневни усилия за образоването на възрастните, чрез записване в задочна форма за завършване на основно и средно образование, работи много успешно с училищните колективи за връщане на отпадналите деца в училище от с. Вазово.

Правим всичко това защото осъзнаваме, че пътя на тяхното развитие минава през образованието.

Тази година също успяхме да осъществим дейности за общо честване на празници, чествахме мартенски празници първи, 8-ми март, 8-ми Април /международен ден на ромите/, „Велик ден“/21 април/, Гергьовден /6 май/, Рамазан Байрям, като организирахме представления и чествания на тези празници.

Читалището участва в първи учебен ден 15-ти Септември, организира викторина, футболна среща между класовете, тенис на маса.

Голяма част от планираните дейности бяха изпълнени, но не успяхме да осъществим част от заложените дейности поради ограничения бюджет, но все пак се надяваме тази година да осъществим желаните проекти и планираните дейности.

През изминалата 2018г. Читалищното Настоятелство работи усилено и бяха взети много важни решения относно дейността на читалището на местно, регионално и национално ниво, на местно ниво. Държа да подчертая добрите ни партньори в името на кметство с. Вазово, ЦДГ”Кокиче”с.Вазово и ОУ”Н.Й.Вапцаров”с.Вазово,

на общинско ниво много добре си партнираме с МИГ – Исперих, Община Исперих, Д”БТ”гр. Исперих

 на регионално ниво наши добри партньори са „Асоциация Интегро „ гр. Разград , , „Майчин Център“ гр. Разград, а на национално ниво работим с Институт отворено общество - гр.София , „ Фондация здравни проблеми на малцинствата“ гр. София и сме член на национална мрежа „ ИНТЕЛЕКТ”.

БЛАГОДАРЕНИЕ НА ТЕЗИ ПАРТНЬОРСТВА ЧИТАЛИЩЕТО ОСЪЩЕСТВЯВА СВОИТЕ ДЕЙНОСТИ ПО УСПЕШНО.

Дългосрочна цел на СНЦ „НЧ Рома-Вазово 2007 г.” е подобряване достъпа на жителите от село Вазово до културни, информационно-образователни, спортни и свързани със свободното време и отдиха услуги.

Освен традиционните дейности като любителски колективи, школи по изкуства и чужди езици, Читалището разработва и други дейности с особена значимост за местната общност: лектории и информация по проблемите на безработицата, болестите на модерното общество - СПИН, рак, екологични проблеми, възпитание на децата, ролята на жената в деловите и управленски процеси, провежда обучения в зависимост от възможностите и нуждите на населението: компютърна грамотност, лекции по разясняване законите на страната, обслужва хора в неравностойно положение, включително и с увреждания.

Конкретните цели, които Читалището си поставя са:

• Създаване на по-добри условия за иницииране и провеждане на по-качествени и разнообразни културни развлечения за жителите на с. Вазово и близките население места .

• Подобряване достъпа на населението до качествени и разнообразни културни услуги и прояви;

• Повишаване привлекателността и създаване на условия за привличане на инвестиции и намаляване миграционните процеси;

Читалищната институция се затвърди като културен център на общността. Реализирането създаде по-добри възможности за културни изяви на хората, създават се условия за развитие на творчески дейности, разгръщане на творческия потенциал на децата, младежите и възрастните хора, участници в клубовете и школите на Читалището, като се даде възможност за изяви с културно, творческо и обществено значение. Дейностите довеждат до подобряване качеството на живот с предлагане на по-добри условия за провеждане на културни мероприятия, културни и творчески прояви от различен тип, провеждането на разнообразни клубни форми и школи, създаде предпоставки да се ограничат факторите, водещи до обезлюдяване, като се създадат възможности за развитие на младите хора, осмисляне на свободното им време, възможност за културни изяви, съревнования, танцови състезания, събрания, чествания и други. Всички тези дейности правят Читалището важен център на културния живот в цялата община.

Безспорно качеството на живот в селските райони е влошено поради липсата на финансови ресурси в общините, които да бъдат инвестирани в културната инфраструктура. Това затруднява поддържането и предоставянето на тези основни услуги в малките населени места като град Исперих, стопанисването на подходяща материално-техническа база за предоставянето им. Предвидените в плана на читалището дейности създават условия за преодоляване на социалната изолираност и повишаване на активността, мотивираността на различни групи от населението за участие в различни дейности и осмисляне на свободното време на младите хора и развитие на основни техни умения и таланти в областта на музиката, танците, изобразителното изкуство и други сходни дейности. Исперих е една от слабо развитите общини в страната. Това се дължи на неблагоприятния социално-демографски профил, незадоволителното състояние на местната икономика, финанси, инвестиционен капацитет, както и възможностите за развитие на модерно селско стопанство, индустрия и услуги, както и в липсата на достатъчно възможности за обучение и провеждането на културни прояви и инициативи.

С цел повишаване благосъстоянието на населението в региона, приоритет за Община Исперих е да намали степента на отрицателните влияния и ограничения, инвестирайки в човешкия капитал и подобрявайки културната инфраструктурата и достъпа до услуги от културен характер за населението.

Читалището е утвърдена институция с положителен имидж , нараства ролята и значението му в развитието на местните общности, увеличава обществената си значимост като важен фактор за местно културно, образователно и информационно развитие.Читалището има предимството на институция, която е неизменна в облика, когато се представя българската национална традиция и идентичност и когато се чертае стратегията за развитие на Община Исперих.

Дата: 12.03.2019г. с уважение:………………

 /Метин Шефкет/